একমাত্ৰ বনাঞ্চল সংকুচিত হোৱা আৰু খাদ্যৰ সন্ধানত বনাঞ্চলৰ পৰা ওলাই অহাৰ পৰিণতিতেই দিনক দিনে হাতী আৰু মানুহৰ সংঘাত বৃদ্ধি পাই আহিছে। ইয়াৰ ফলত বিশেষকৈ মানুহেই বেছিকৈ প্ৰাণ বিসৰ্জন দিবলগীয়া হয় যদিও দুই-এক বনৰীয়া হাতীৰো মৃত্যু হৈছে।
এনে এক ঘটনা সংঘটিত হৈছে নগাঁও জিলাৰ চামগুৰিৰ উদমাৰীত। আজি পুৱাই হস্তী-মানুহৰ সংঘাতৰ কৰুণ পৰিণতিত অৰ্জুন তাঁতী নামৰ এজন ৬৫ বছৰীয়া বৃদ্ধ নিহত হয়।
জানিব পৰা মতে, অৰ্জুন তাঁতী নামৰ লোকজন পুৱাই পথাৰলৈ গৈ থকা অৱস্থাত বন্যহস্তীয়ে আক্ৰমণ কৰে লোকজনক। আহত লোকজনক নগাঁৱৰ ভোগেশ্বৰী ফুকননী অসামৰিক চিকিৎসালয়লৈ প্ৰেৰণ কৰা হয় যদিও চিকিৎসকে লোকজনক মৃত ঘোষণা কৰে।
আনহাতে, বন্যহস্তীৰ এই আক্ৰমণৰ পৰা কথমপি প্ৰাণ ৰক্ষা পৰে নিহত অৰ্জুন তাতীৰ পুত্ৰ আৰু বোৱাৰীৰ। অৰ্জুন তাঁতীৰ মৃত্যুত অঞ্চলটোত শোকৰ ছাঁ পৰিছে আৰু স্থানীয় ৰাইজে সংশ্লিষ্ট পক্ষক হাতী-মানুহৰ সংঘাত দূৰ কৰিবলৈ ব্যৱস্থা গ্ৰহণৰ দাবী জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
